Vniuersis presentes litteras jnspecturis Johannes Kalenskæ¹ jn Domino salutem. Vestre notum facio vniuersitati, quod alias Ernesto de Dotzen capitaneo Finlandensi existente permutaui cum ecclesia Aboensi, non coactus, sed sponte et libera voluntate, partem meam de insula Aruesalo pro predijs dictis Kurittula et ducentis marchis sweue numerate pecunie et quinquaginta marchis communium valorum, de qua quidem pecunia ipso² (ͻ: -si) Ernesto partem solui pro quadam emenda michi per ipsum iniuncta, residuam vsibus meis reseruans; et skotatis secundum leges patrie vtrisque prediis, litteram meam super huiusmodi contractu sigillis, proprio scilicet necnon aliorum discretorum per me ad hoc rogatorum, munitam dedi ipsi ecclesie Aboensi in plenariam³ ratificacionem prediorum⁴. Sed quia talis contractus propter priora mea demerita, quibus dominum meum regem Swecie eciam vsque ad priuacionem vite et bonorum offenderam, nullam poterat habere firmitatem, ego volens ecclesiam predictam⁵ seruare pro posse meo indempnem, scoto et restituo ipsi ecclesie Aboensi prefata bona jn Kurittula, renuncians omnj iuri, quod michi et heredibus meis per huiusmodi contractum acquisitum fuerat in eisdem. Jn huius rei testimonium sigillum meum⁶ presentibus est appensum. Datum et actum apud ecclesiam Masko anno Dominj mºcccºlxx sexto, dominica quadragesime, qua cantatur Reminiscere⁷. Viri scotatos (ͻ:-tantes?) predia jn Kurittola sunt: Hinze de Caris, Michael de Kurittola, Namia de Pennis, Mixitær de Hunikala, Laurencius Bonde, Johan Immola, Olaus Kaurinkøla, Andris Kalaleyna, Olaus de Kynismekj, Niclis de Sinisala, Laurens Haralta et Johan ibidem, cum proloqutore Andrea domare.